2021 yil yakunlariga ko‘ra global ma’lumotlar barometri reytingi (The Global Data Barometer - GDB) e’lon qilindi. Davlat statistika qo‘mitasi xabariga ko‘ra, mazkur reytingda 100dan ortiq mamlakatlar qatnashgan. Qayd etilishicha, O‘zbekiston Respublikasi reytingda 32 ball to‘plab, 58-o‘rinni egalladi. Global ma’lumotlar barometrining asosiy modullarida: O‘zbekiston "Ochiq ma’lumotlar tashabbusi"ni o‘z ichiga olgan "Imkoniyatlar" modulida 80 ball to‘plab, 8-o‘rinni egalladi; mamlakatda ochiq ma’lumotlar siyosatini o‘z ichiga olgan "Boshqaruv" modulida O‘zbekiston 52 ball to‘plab, 19-o‘rinni egalladi. Global ma’lumotlar barometri reytingida: 1-o‘rin — AQSh (68 ball);   2-o‘rin — Fransiya (66 ball);   3-o‘rin — Buyuk Britaniya (65 ball).